Kapingstatistieke skok: Beveilig jouself sóArgieffoto Volgens statistieke van die Suid-Afrikaanse polisiediens is sowat 12 743 motors tussen April en Desember verlede jaar gekaap – ŉ aansienlike 14% hoër as in dieselfde tydperk die vorige jaar. Indien dié syfer na maandelikse kapings verwerk word, beteken dit dat nagenoeg 1 416 motors maandeliks gekaap word. Daar is dus bykans elke 32 minute in Suid-Afrika ŉ kaping. Bianca de Beer, woordvoerder vir Dialdirect, sê té veel Suid-Afrikaners leef nog in die waan dat so iets nié met hulle kan gebeur nie. “Ons lees elke dag oor dié statistieke, en dit is uiters belangrik om inligting wat jou help om meer waaksaam te wees, ernstig op te neem,” sê De Beer. “Daar is ŉ magdom inligting aanlyn beskikbaar oor kapingstaktieke, gevaarlike gebiede en wat jy in só ŉ situasie moet maak. Hoe meer jy weet, hoe beter is jy voorbereid.” Hier is ŉ paar wenke: